Chris Nicholson (kaukalopikaluistelija)

Christopher John "Chris" Nicholson (s. 16. maaliskuuta 1967 Bexleyheath, Iso-Britannia) on uusiseelantilainen entinen kaukalopikaluistelija, pikaluistelija, rata- ja maantiepyöräilijä.

Nicholson teki pikaluistelussa 10 000 metrin ennätyksensä 16.56,70 Methvenissä 1990, ja kyseessä on paikan rataennätys. Nicholson osallistui Albertvillen olympialaisissa 1992 1 000 metrille, jolla hän sijoittui viidenneksitoista, sekä 5 000 metrin viestiin, jossa Uusi-Seelanti oli neljäs. Hän oli kisojen avajaisissa maansa lipunkantaja. Nicholson kilpaili samana vuonna kesäolympialaisissa Barcelonassa, jossa hän oli ratapyöräilyssä Uuden-Seelannin kymmenenneksi sijoittuneen 100 kilometrin joukkuetakaa-ajoryhmän jäsen. Hän oli voittanut maansa mestaruuden maantieajossa vuonna 1991 ja aika-ajossa 1997.

Nicholson kilpaili kaukalopikaluistelussa jälleen Lillehammerin olympiakisoissa 1994, joissa hän sai parhaan sijoituksensa viestistä, jossa Uusi-Seelanti oli kahdeksas. Hän on kiertänyt kotimaassaan paikallisia kisoja vuodesta 2008 lähtien ja on saavuttanut muutamia voittoja. Nicholson myös sijoittui kolmanneksi aika-ajossa maansa mestaruuskilpailuissa 2009.

Chrisin veli Andrew on kilpaillut pikaluistelussa ja kaukalopikaluistelussa.

Lähteet 

Uusiseelantilaiset kaukalopikaluistelijat
Uusiseelantilaiset ratapyöräilijät
Uusiseelantilaiset maantiepyöräilijät
Uusiseelantilaiset pikaluistelijat
Vuonna 1967 syntyneet
Elävät henkilöt